
PROCES VERBAL

Nr.97 din 27.04.2011

al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:

membrii Consiliului de Observatori: Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.
Au asistat:

C.Marin – Preşedintele Companiei, A.Sîrbu – Directorul televiziunii, D.Josanu – jurist, I.Borş și A.Orlov – redactori-consultanţi în Serviciul monitorizare internă.
Ordinea de zi publicată:

1. Reflectarea campaniei electorale la alegerile locale generale din 5 iunie 2011 de către IPNA Compania „Teleradio-Moldova”.
2. Modificarea şi completarea Schemei de încadrare pentru anul 2011 în IPNA Compania „Teleradio-Moldova”.
3. Diverse.
S-a votat începerea şedinţei.

“Pentru” – unanim (5 voturi; R.Lozinschi-Hadei a întârziat 5 minute).
S-a propus aprobarea Ordinii de zi cu următoarele modificări:
1. Alegerea secretarului şedinţei CO din 27 aprilie 2011.
2. Modificarea şi completarea Schemei de încadrare pentru anul 2011 în IPNA Compania „Teleradio-Moldova”.
3. Regulamentul cu privire la determinarea calificării personalului.
4. Reflectarea campaniei electorale la alegerile locale generale din 5 iunie 2011 de către IPNA Compania „Teleradio-Moldova”.
5. Diverse.
S-a votat: “Pentru” – unanim (5 voturi).
1. Alegerea secretarului şedinţei CO din 27 aprilie 2011.

Dna V.Meşină-Prodan a propus candidatura dnei V.Bogatu (Cucereanu) la funcţia de secretar al şedinţei.
S-a votat: “Pentru” – unanim (5 voturi).
2. Modificarea şi completarea Schemei de încadrare pentru anul 2011 în IPNA Compania „Teleradio-Moldova”.
C.Marin a relatat despre modificările propuse în Schema de încadrare pentru Departamentul programe de actualităţi şi informativ-analitice, Direcţia regie şi Departamentul tehnic radio. Preşedintele CO a menţionat despre necesitatea de a lua act de informaţia privind excluderea onorariilor pentru exercitarea funcţiilor prevăzute în hotărâre şi a supus votului aprobarea Schemei de încadrare pntru anul 2011.
S-a votat: “Pentru” – unanim (6 voturi).

3. Regulamentul cu privire la determinarea calificării personalului.
C.Marin a menţionat că pentru aplicarea noilor organigrame este necesară instituirea unei comisii pentru determinarea calificării personalului. S-au pus în discuţie prevederile Regulamentului cu privire la determinarea calificării personalului, care a fost supus votului.
S-a votat: “Pentru” – unanim (6 voturi).

4.  Reflectarea campaniei electorale la alegerile locale generale din 5 iunie 2011 de către IPNA Compania „Teleradio-Moldova”.
Monitorii I.Borş şi A.Orlov au prezentat informaţia din Raportul de monitorizare a reflectării campaniei electorale la alegerile locale generale din 5 iunie 2011 la radiodifuziunea IPNA Compania „Teleradio-Moldova” şi Raportul de monitorizare a reflectării campaniei electorale la alegerile locale generale din 5 iunie 2011 la televiziunea IPNA Compania „Teleradio-Moldova”. S-a propus a se lua act.
Membrii CO au stabilit ca Preşedintele Companiei, directorul radiodifuziunii şi directorul televiziunii vor prezenta Consiliului de Observatori, săptămânal, rapoarte de monitorizare, care vor include informaţii referitoare la:

· respectarea legislaţiei electorale în vigoare privind reflectarea campaniei electorale de către IPNA Compania „Teleradio-Moldova”;

· reflectarea campaniei electorale de către IPNA Compania „Teleradio-Moldova” în toate serviciile de programelor ale IPNA.

S-a supus votului.
S-a votat: “Pentru” – unanim (6 voturi).

5. Diverse.
Au fost puse în discuţie o serie de chestiuni de ordin organizaţional.
Durata şedinţei: 16:00-17:40
 Au semnat:

1. Eugeniu RÎBCA    __________ Preşedintele Consiliului de Observatori

2. Viorica BOGATU   _________ Secretarul şedinţei Consiliului de Observatori

3. Aurelia PERU-BALAN ____________

4. Vitalie ŢAPEŞ ___________________

5. Raisa LOZINSCHI-HADEI _________

6. Viorica MEŞINĂ-PRODAN _________
Preşedintele CO __________                      LŞ           Secretarul şedinţei CO ________________


